b"\n_START_ARTICLE_\nColbj\xc3\xb8rnsensgade\n_START_PARAGRAPH_\nColbj\xc3\xb8rnsensgade er en gade p\xc3\xa5 Vesterbro i K\xc3\xb8benhavn, der g\xc3\xa5r fra Vesterbrogade i nordvest til Tietgensgade i syd\xc3\xb8st. Gaden domineres af hoteller, da den ligger parallelt med K\xc3\xb8benhavns Hovedbaneg\xc3\xa5rd._NEWLINE_Colbj\xc3\xb8rnsensgade og de parallelle Reventlowsgade og Bernstorffsgade blev planlagt i 1881. De blev opkaldt efter Christian Colbj\xc3\xb8rnsen, Christian Ditlev Frederik Reventlow og Andreas Peter Bernstorff, der var tre af de drivende kr\xc3\xa6fter bag landboreformerne i 1780'erne. Bygningerne langs gaden blev dog f\xc3\xb8rst opf\xc3\xb8rt i 1890'erne.\n_START_SECTION_\nBygninger\n_START_PARAGRAPH_\nGadens hoteller omfatter Meininger Hotel Copenhagen i nr. 5, Hotel Union i nr. 7, Hotel Urban House i nr. 11, Omena Hotel K\xc3\xb8benhavn i nr. 11, Good Morning City Copenhagen Star i nr. 13, Hotel du Nord i nr. 14, Saga Hotel i nr. 18, Hotel Bj\xc3\xb8rnen i nr. 27, Hotel Tiffany i nr. 28 og Hotel Ansgar i nr. 29. First Hotel Excelsior i nr. 6 blev fusioneret med First Hotel Mayfair i Helgolandsgade p\xc3\xa5 den anden side af karr\xc3\xa9en i 2017._NEWLINE_Nr. 1 blev opf\xc3\xb8rt i 1892-1894 efter tegninger af Georg Palludan. Nr. 3 blev opf\xc3\xb8rt i 1880 efter tegninger af Johannes Emil Gnudtzmann. Nr. 6-8 blev opf\xc3\xb8rt i 1892 efter tegninger af Julius Bagger."